মহেশখালীতে ঘূর্ণিঝড় হামুনে ক্ষতিগ্রস্ত পরিবারের মাঝে ত্রাণ বিতরণ

হ্যাপী করিম, মহেশখালী:

মহেশখালীতে প্রবল ঘূর্ণিঝড় হামুনের তাণ্ডবে বিধ্বস্ত পরিবারের মাঝে ত্রাণ বিতরণ করেছেন দুর্যোগ ব্যবস্থাপনা ও ত্রাণ মন্ত্রণালয়ের প্রতিমন্ত্রী ডাঃ মোঃ এনামুর রহমান।

বৃহস্পতিবার (২৬ ই অক্টোবর) বিকেল ৪টায় তিনি উপজেলার কুতুবজোম ইউনিয়নের অস্থায়ী কার্যালয়ের মাঠে উপজেলা প্রশাসনের আয়োজনে ত্রাণ সামগ্রী বিতরণ করেন।

এতে কক্সবাজার জেলা প্রশাসক মুহাম্মদ শাহীন ইমরান এর সভাপতিত্বে ত্রাণ সামগ্রী বিতরণে বিশেষ অতিথি হিসেবে উপস্থিত ছিলেন- কক্সবাজার-২ (মহেশখালী-কুতুবদিয়া) আসনের সংসদ সদস্য আশেক উল্লাহ রফিক, দুর্যোগ ব্যবস্থাপনা ও ত্রাণ মন্ত্রণালয়ের সচিব মোঃ কামরুল হাসান এনডিসি, বাংলাদেশ আওয়ামীলীগের ধর্ম বিষয়ক সম্পাদক এডভোকেট সিরাজুল মোস্তফা, কক্সবাজার জেলা আওয়ামীলীগের সাধারণ সম্পাদক মুজিবুর রহমান।

এছাড়া আরো উপস্থিত ছিলেন মহেশখালী উপজেলা নির্বাহী অফিসার মীকি মারমা, উপজেলা চেয়ারম্যান শরীফ বাদশ, মেয়র মকসুদ মিয়া, উপজেলা সহকারী কমিশনার (ভূমি) তাজবীর হোসেন, সহকারী পুলিশ সুপার রাম প্রষাদ ভক্ত, স্বাস্থ্য ও পরিবার পরিকল্পনা কর্মকর্তা ডাঃ মাহাফুজুল হক, উপজেলা প্রকল্প বাস্তবায়ন কর্মকর্তা কাউছার আহামেদ,মহেশখালী থানার ওসি সুকান্ত চক্রবর্তী, কুতুবজোম ইউনিয়ন পরিষদের চেয়ারম্যান এডভোকেট শেখ কামাল, ধলঘাটা ইউনিয়ন পরিষদের চেয়ারম্যান আহসান উল্লাহ বাচ্চু, উপজেলা যুবলীগের সভাপতি মোঃ শাহাজান,সাধারণ সম্পাদক সাজেদুল করিম সমাজে সেবা অফিসার দিদারুল আলম, মেরিন ফিসারিজ অফিসার আলা উদ্দিন,উপজেলা জনস্বাস্থ্য প্রকৌশল সুদর্শন কান্তি দে,অন্যান্য ইউনিয়ন পরিষদের চেয়ারম্যান, ইউপি সচিব মো রশিদ’সহ স্থানীয় গণ্যমান্য ব্যক্তিরা ও ক্ষতিগ্রস্ত পরিবার সদস্যরা উপস্থিত ছিলেন।

উল্লেখ্য, গত বুধবার (২৫ শে অক্টোবর) মহেশখালী উপজেলায় ৮টি ইউনিয়ন ও ১টি পৌরসভায় ওপর বিশাল গাছ পড়ে বসতঘর বিধ্বস্ত হয়ে ঘর বাড়ি মাটির সঙ্গে মিশে গেছে অসংখ্য গাছপালা ভেঙে বিদ্যুতের তার ছিড়ে অন্ধকার হয়ে যায় পুরো একটি গ্রাম। পানের বরজের ৯০ভাগ ক্ষতিগ্রস্ত হয়েছে, তাই আর্থিক সহায়তা প্রদানে তালিকা তৈরির নির্দেশ প্রদান করেন জেলা প্রশাসককে। এসময় মহেশখালী উপজেলার কুতুবজোমের প্রান্তিক ক্ষতিগ্ৰস্থ ৩০০ পরিবারের মাঝে ত্রাণ বিতরণ।